ระเบียบคณะกรรมการมาตรวิทยาแห่งชาติว่าด้วยการจัดสรรค่าตอบแทนจากการนำผลงานวิจัยไปใช้ในเชิงพาณิชย์พ.ศ. ๒๕๖๑ โดยที่เป็นสมควรกำหนดหลักเกณฑ์เกี่ยวกับการจัดสรรค่าตอบแทนจากการนำผลงานวิจัยไปใช้ในเชิงพาณิชย์เพื่อให้เกิดแรงจูงใจและเพื่อเป็นขวัญและกำลังใจแก่ผู้ปฏิบัติงานของสถาบันมาตรวิทยาแห่งชาติให้มีการศึกษาค้นคว้า วิจัย ออกแบบ ประดิษฐ์และสร้างสรรค์ผลงานวิจัยด้านมาตรวิทยาที่ก่อให้เกิดทรัพย์สินทางปัญญาและสามารถนำไปใช้ในเชิงพาณิชย์อาศัยอำนาจตามความในมาตรา ๕ (๓) ประกอบมาตรา ๒๒แห่งพระราชบัญญัติพัฒนาระบบมาตรวิทยาแห่งชาติ พ.ศ. ๒๕๔๐ซึ่งแก้ไขเพิ่มเติมโดยพระราชบัญญัติพัฒนาระบบมาตรวิทยาแห่งชาติ (ฉบับที่ ๒) พ.ศ.๒๕๕๙ ประกอบข้อ ๖ (๓) (ก) ของระเบียบคณะกรรมการมาตรวิทยาแห่งชาติว่าด้วยการใช้จ่ายเงินกองทุนเพื่อการพัฒนาระบบมาตรวิทยา พ.ศ. ๒๕๖๐ คณะกรรมการมาตรวิทยาแห่งชาติจึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการมาตรวิทยาแห่งชาติว่าด้วยการจัดสรรค่าตอบแทนจากการนำผลงานวิจัยไปใช้ในเชิงพาณิชย์ พ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ ในระเบียบนี้สถาบัน หมายความว่าสถาบันมาตรวิทยาแห่งชาติกองทุน หมายความว่ากองทุนเพื่อการพัฒนาระบบมาตรวิทยาผู้อำนวยการ หมายความว่าผู้อำนวยการสถาบันมาตรวิทยาแห่งชาติพนักงาน หมายความว่าพนักงานและลูกจ้างของสถาบันมาตรวิทยาแห่งชาติผู้วิจัย หมายความว่า พนักงานที่ดำเนินการหรือมีส่วนร่วมในการดำเนินการศึกษาค้นคว้า วิจัย พัฒนา ออกแบบ ประดิษฐ์ Software หรือสร้างสรรค์ผลงานวิจัยด้านมาตรวิทยาคณะกรรมการบริหารงานวิจัย หมายความว่าคณะกรรมการที่ผู้อำนวยการแต่งตั้งมีหน้าที่ในการกำหนดทิศทางนโยบายงานวิจัยของสถาบันคัดเลือกโครงการวิจัยขอสนับสนุนงบประมาณวิจัยรวมทั้งติดตามประเมินผลการดำเนินงานโครงการวิจัยคณะกรรมการต้นทุนการวิจัย หมายความว่าคณะกรรมการที่ผู้อำนวยการแต่งตั้งเพื่อทำหน้าที่ในการคำนวณหรือประมาณการต้นทุนในการทำวิจัยและให้ความเห็นชอบโครงการวิจัยเพื่อนำเสนอขออนุมัติจากผู้อำนวยการคณะกรรมการจัดสรรค่าตอบแทน หมายความว่าคณะกรรมการที่ผู้อำนวยการแต่งตั้งมีหน้าที่จัดสรรค่าตอบแทนจากการนำผลงานวิจัยไปใช้ในเชิงพาณิชย์ผลงานวิจัย หมายความว่าผลงานด้านมาตรวิทยาที่เกิดจากการศึกษา ค้นคว้า วิจัย พัฒนา ออกแบบ ประดิษฐ์ หรือสร้างสรรค์ของพนักงานและได้รับความคุ้มครองตามกฎหมายว่าด้วยทรัพย์สินทางปัญญาในนามของสถาบันและสถาบันมีสิทธิได้รับผลประโยชน์จากการนำผลงานนั้นไปใช้ประโยชน์ในเชิงพาณิชย์และให้หมายรวมถึงสิทธิบัตรหรืออนุสิทธิบัตรที่ได้มีการยื่นคำขอจดทะเบียนหรือได้รับการจดทะเบียนแล้วลิขสิทธิ์ เครื่องหมายการค้า เครื่องหมายบริการ เครื่องหมายร่วมเครื่องหมายรับรองชื่อทางการค้า ความลับทางการค้าชื่อทางภูมิศาสตร์ที่แสดงถึงคุณลักษณะของสินค้าและบริการ แบบผังภูมิวงจรและภูมิปัญญาการแพทย์แผนไทย ทั้งนี้ให้เป็นไปตามที่กฎหมายในเรื่องนั้น ๆ บัญญัติค่าตอบแทนการใช้สิทธิ หมายความว่าเงินหรือประโยชน์ที่คำนวณเป็นราคาเงินได้ที่ผู้ประกอบการจ่ายให้สถาบันเนื่องจากการได้รับอนุญาตจากสถาบันให้ใช้สิทธิในทรัพย์สินทางปัญญาไม่ว่าจะเป็นลิขสิทธิ์สิทธิบัตร อนุสิทธิบัตร หรือเครื่องหมายการค้าข้อ ๔ ให้มีคณะกรรมการบริหารงานวิจัยประกอบด้วย(๑) รองผู้อำนวยการหรือผู้ที่ผู้อำนวยการมอบหมายเป็นประธาน(๒)หัวหน้าฝ่ายมาตรวิทยาจากฝ่ายงานมาตรวิทยาทั้งหมด จำนวน ๓ ฝ่ายงาน เป็นกรรมการ(๓) หัวหน้ากลุ่มงานพัฒนาธุรกิจ เป็นกรรมการ(๔) หัวหน้ากลุ่มงานยุทธศาสตร์และประเมินผล เป็นกรรมการ(๕) พนักงานจากฝ่ายมาตรวิทยาเป็นเลขานุการข้อ ๕ ให้มีคณะกรรมการบริหารงานวิจัยมีหน้าที่และอำนาจ ดังต่อไปนี้(๑) กำหนดทิศทาง นโยบายการวิจัยของสถาบัน(๒) คัดเลือกโครงการวิจัยเพื่อให้การสนับสนุนงบประมาณ(๓) แสวงหาแหล่งทุนงานวิจัย เพื่อสนับสนุนงานวิจัยของสถาบัน(๔) ติดตาม ประเมินผลการดำเนินโครงการวิจัย(๕) หน้าที่อื่นตามที่ได้รับมอบหมายจากสถาบันข้อ ๖ ให้มีคณะกรรมการต้นทุนการวิจัย ประกอบด้วย(๑) รองผู้อำนวยการหรือผู้ที่ผู้อำนวยการมอบหมายเป็นประธาน(๒) หัวหน้าฝ่ายที่ผู้วิจัยสังกัด เป็นกรรมการ(๓) หัวหน้ากลุ่มงานบัญชีการเงินและพัสดุ เป็นกรรมการ(๔) หัวหน้ากลุ่มงานพัฒนาธุรกิจ เป็นกรรมการ(๕) ผู้แทนฝ่ายบริหารกลาง เป็นเลขานุการข้อ ๗ ให้คณะกรรมการต้นทุนการวิจัยมีหน้าที่และอำนาจดังต่อไปนี้(๑) กำหนดหลักเกณฑ์และองค์ประกอบการคำนวณต้นทุนราคาขายที่เหมาะสม นำเสนอคณะกรรมการมาตรวิทยาแห่งชาติเพื่อให้ความความเห็นชอบ(๒)พิจารณาต้นทุนของงานวิจัยแต่ละรายการที่จะนำไปใช้ประโยชน์เชิงพาณิชย์(๓) เสนอวิธีการ รายละเอียดการคำนวณต้นทุนและราคาขายเพื่อให้ผู้อำนวยการอนุมัติ(๔) ดำเนินการอื่น เพื่อให้การคำนวณต้นทุนสะท้อนค่าใช้จ่ายที่เป็นจริงข้อ ๘ ให้มีคณะกรรมการจัดสรรค่าตอบแทนประกอบด้วย(๑) รองผู้อำนวยการหรือผู้ที่ผู้อำนวยการมอบหมายเป็นประธาน(๒) ผู้แทนคณะกรรมการบริหารงานวิจัย จำนวน ๑ คนเป็นกรรมการ(๓) หัวหน้ากลุ่มงานจำนวน ๑คนที่เป็นตัวแทนฝ่ายมาตรวิทยาทุกฝ่าย เป็นกรรมการ(๔) หัวหน้ากลุ่มงานบัญชีการเงินและพัสดุ เป็นกรรมการ(๕)พนักงานที่รับผิดชอบหรือได้รับมอบหมายให้รับผิดชอบในการประสานงานวิจัยและพัฒนาเป็นกรรมการและเลขานุการข้อ ๙ ให้คณะกรรมการจัดสรรค่าตอบแทนมีหน้าที่และอำนาจ ดังต่อไปนี้(๑) พิจารณากลั่นกรอง ประเมินและตรวจสอบผลงานวิจัยที่จะเสนอขอรับการจัดสรรค่าตอบแทนจากการนำผลงานวิจัยไปใช้ในเชิงพาณิชย์ตามระเบียบนี้(๒)กำหนดหลักเกณฑ์และวิธีการเกี่ยวกับการจัดสรรค่าตอบแทนจากการนำผลงานวิจัยไปใช้ในเชิงพาณิชย์ตามระเบียบนี้(๓) ให้ความเห็นชอบในการจัดสรรค่าตอบแทนที่ผู้วิจัยนำเสนอขออนุมัติจากผู้อำนวยการ(๔) เสนอแนะแนวทาง นโยบายและมาตรการที่จำเป็นที่เกี่ยวกับการนำผลงานวิจัยไปใช้ในเชิงพาณิชย์และการจัดสรรค่าตอบแทน(๕)เสนอความเห็นเกี่ยวกับการปฏิบัติตามระเบียบนี้เพื่อประกอบการพิจารณาของผู้อำนวยการ(๖) รายงานผลการดำเนินงานทุกสิ้นปีงบประมาณหรือตามความจำเป็นให้ผู้อำนวยการทราบ(๗) ดำเนินการอื่นเกี่ยวกับการจัดสรรค่าตอบแทนข้อ ๑๐ การประชุมของคณะกรรมการตามระเบียบนี้ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่สามารถปฏิบัติหน้าที่ได้ให้กรรมการซึ่งมาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๑ ผลงานวิจัยที่อาจได้รับการจัดสรรค่าตอบแทนการใช้สิทธิในผลงานวิจัยต้องมีลักษณะดังต่อไปนี้(๑) งานที่ไม่เป็นบทบาทหน้าที่โดยตรงของสถาบันไม่ว่าจะเป็นงานให้บริการสอบเทียบทางฟิสิกส์ หรือการผลิตเพื่อจำหน่าย TRM (Thailand Reference Material)(๒)เป็นงานวิจัยที่สามารถนำไปใช้ประโยชน์ในเชิงพาณิชย์(๓)สถาบันมีรายได้จากการนำผลงานวิจัยไปใช้ประโยชน์ในเชิงพาณิชย์(๔) ต้องผ่านการพิจารณาจากคณะกรรมการบริหารงานวิจัย(๕)การคำนวณต้นทุนเป็นไปตามหลักการที่คณะกรรมการต้นทุนกำหนด(๖) ผ่านการรับรองเรื่องต้นทุนจากคณะกรรมการต้นทุนการวิจัยข้อ ๑๒ ผลงานวิจัยตามข้อ ๑๑สถาบันอาจนำไปจดสิทธิบัตร อนุสิทธิบัตร หรือเครื่องหมายการค้าแล้วแต่กรณีข้อ ๑๓ การนำผลงานวิจัยไปใช้ในเชิงพาณิชย์หรือให้บุคคลภายนอกใช้ประโยชน์ต้องได้รับความเห็นชอบจากผู้อำนวยการ หรือผู้ที่ผู้อำนวยการมอบหมายข้อ ๑๔ การคำนวณค่าตอบแทนการใช้สิทธิให้กับผู้วิจัยให้คำนวณจากกำไรหลังหักต้นทุนในกรณีมีการถ่ายทอดเทคโนโลยีไปยังหน่วยงานอื่นให้คำนวณจากค่าตอบแทนการใช้สิทธิจากผลงานวิจัย(royalty)ค่าตอบแทนการใช้สิทธิตามวรรคหนึ่งจะมีผลตามระเบียบนี้เมื่อคณะกรรมการต้นทุนการวิจัยนำเสนอผู้อำนวยการให้ความเห็นชอบแล้วข้อ ๑๕ เมื่อสถาบันมีรายได้จากการนำผลงานวิจัยไปใช้ในเชิงพาณิชย์ในปีงบประมาณใดให้นำรายได้ดังกล่าวสมทบเข้ากองทุนและให้สถาบันคำนวณจัดสรรกำไรจากการนำผลงานวิจัยไปใช้ในเชิงพาณิชย์เป็นค่าตอบแทนให้แก่ผู้วิจัยที่มีสถานภาพเป็นพนักงานกำไรจากการนำผลงานวิจัยรายการใดไปใช้ในเชิงพาณิชย์ ให้สถาบันจัดสรรค่าตอบแทนแก่ผู้วิจัย ในอัตราร้อยละ ๔๐ของจำนวนกำไรของรายการนั้น และอัตรานี้จะลดลงร้อยละ ๗.๕ต่อปีจนกระทั่งคงที่ที่ร้อยละ ๑๐ ของกำไร ในปีที่ ๕ และให้ได้รับต่ออีกถึงปีที่ ๑๐เท่านั้นการนับจำนวนปีที่ได้รับค่าตอบแทนให้นับต่อเนื่องตั้งแต่ปีแรกที่ได้รับจัดสรรค่าตอบแทนแม้ว่าในปีใดปีหนึ่งไม่มีรายได้จากค่าตอบแทนการใช้สิทธิจากผลงานวิจัยก็ตามข้อ ๑๖ ผู้วิจัยที่ประสงค์จะขอรับการจัดสรรค่าตอบแทนจากการนำผลงานวิจัยไปใช้ในเชิงพาณิชย์ตามระเบียบนี้ให้ผู้วิจัยเสนอคำขอพร้อมส่งสำเนานิติกรรมสัญญาระหว่างสถาบันและผู้ใช้สิทธิในการนำผลงานวิจัยไปใช้ประโยชน์ในเชิงพาณิชย์และสำเนาหลักฐานรายได้ตามนิติกรรมสัญญานั้นให้คณะกรรมการจัดสรรค่าตอบแทนพิจารณาให้ความเห็นชอบก่อนนำเสนอผู้อำนวยการเพื่ออนุมัติการจ่ายค่าตอบแทนตามระเบียบนี้ข้อ ๑๗ ให้ประธานกรรมการมาตรวิทยาแห่งชาติเป็นผู้รักษาการตามระเบียบนี้ประกาศ ณ วันที่ ๒๙ กันยายน พ.ศ. ๒๕๖๐อรรชกา สีบุญเรืองรัฐมนตรีว่าการกระทรวงวิทยาศาสตร์และเทคโนโลยีประธานกรรมการมาตรวิทยาแห่งชาติพัชรภรณ์/จัดทำ๘มิถุนายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๘๓ ง/หน้า ๑/๑๐ เมษายน ๒๕๖๑